Calanthe
Store norske leksikon,Biologi,Planteriket,Dekkfrøete planter,Enfrøbladete planter,Aspargesordenen,Orkidéfamilien
Calanthe er en slekt i orkidéfamilien med rundt 200 arter i tropiske strøk, hovedsakelig i Sør-Afrika og Asia, men også noen i Australia og Sør-Amerika. Disse orkideene er i hovedsak jordlevende og de fleste mangler stengelknollene som de epifyttiske orkideene ofte har.
Blomstene er opptil fire centimeter i diameter og har en stor underleppe som ofte har en annen farge enn de fem andre blomsterbladene. Underleppa har ofte store fliker og ulike utvekster og behåring. Artene i denne slekta er narrepollinerte, det vil si at de ikke har noen belønning for besøkere selv om de reklamerer som om de har det. Pollinatorer hos noen av artene er bier.Mange av artene er eviggrønne, men en stor gruppe feller blader i tørre perioder.Det er frambrakt en rekke hybrider og varianter og Calanthe brukes som snittblomster. Noen former kan ha blomsterstengler med inntil 60 blomster. Les mer i Store norske leksikon orkidéfamilien